KARAMAZOV-IV-WEB	Sonque daurir-li es pòrtes deth paradís e entrar en eth, e abantes de qué s'auesse estat aquiu dues segondes (ei a díder, damb eth relòtge ena man, damb eth relòtge ena man…encara qu'eth relòtge, me pensi jo, l'aurie calut descompausar-se ena pòcha plan abantes, pendent eth recorrut), abantes de qué s'auesse passat aquiu dues segondes, sorrisclèc que per aqueri dues segondes s'ac valie caminar non ja quate trilions de quilomètres, senon quate mil trilions e elevat enquiara infinita poténcia!